open-index/open-wikipedia-markdown huggingface dataset:
ג'רקי

**ג'רקי** (באנגלית: **Jerky**) הוא חטיף העשוי מרצועות בשר שעברו תהליך של ייבוש והמלחה.

החטיף מורכב מבשר שממנו מסירים את כל השומן שעלול לגרום לקלקול במהלך האחסון, נחתך לרצועות דקות המאפשרות ייבוש מהיר בטמפרטורה נמוכה באמצעות תנורי ייבוש או מעשנות.

תהליך הייבוש מתבצע באמצעות הוספת מלח, המונע התרבות של חיידקים בתהליך אוסמוזה ולכן אינו דורש בישול נוסף ומאפשר לשמור את המוצר חודשים רבים ללא קירור.

פירוש המילה ג'רקי נגזר מהשפה הקצ'ואית ופירושה בשר מיובש ומומלח.

## מאפיינים
ג'רקי מיוצר בדרך כלל מבשר רזה שנחתך לרצועות דקות ועובר מספר תהליכים:
* השריה במרינדה או תיבול בתבלינים.
* ייבוש באוויר חם או בעישון בטמפרטורה נמוכה.
* לעיתים הוספת מלח וחומרים משמרים.

בייצור תעשייתי הבשר לעיתים גם מעושן או מתובל בסוכר, רוטב סויה, טריאקי או רוטב ווסטרשייר.

### סוגי בשר
ניתן להכין את החטיף מסוגי בשר שונים כגון בקר, חזיר, כבש, טלה, עז, אייל, ביזון, קנגרו, גמל, יען, תנין ועוף.

### שימושים
בשל עמידותו ויכולת האחסון הממושכת שלו, שימש החטיף מזון חשוב במסעות ארוכים, לציידים ואף לחיילים במנות הקרב הצבאיות.

## ערך תזונתי
ג'רקי נחשב למזון עשיר בחלבון ומנה של כ-30 גרם מכילה:
* 10–15 גרם חלבון
* כ-1 גרם שומן
* כמות קטנה של פחמימות

עם זאת, בשל השימוש במלח בתהליך ההכנה, ג'רקי עשוי להכיל רמות נתרן גבוהות.

## מוצרים דומים בעולם
מוצרים דומים לג'רקי קיימים בתרבויות רבות וביניהם:
* בילטונג: דרום אפריקה
* פסטרמה: טורקיה
* קילישי: ניגריה וקמרון
* ססינה (Cecina): ספרד

## ראו גם
* ייבוש מזון
* בילטונג

## קישורים חיצוניים

* 

## הערות שוליים

קטגוריה:מאכלי בשר
קטגוריה:מזון מיובש
קטגוריה:בשר מיובש
אברהם מגרש את הגר וישמעאל (ניקולאס מאס)

**אברהם מגרש את הגר וישמעאל** (באנגלית: **Abraham Dismissing Hagar and Ishmael**) הוא ציור שמן על בד משנת 1653 מאת הצייר ההולנדי ניקולאס מאס. היצירה מתארת את הסיפור המקראי מספר בראשית על גירוש הגר ובנה ישמעאל. הציור מצוי כיום באוסף מוזיאון המטרופוליטן לאמנות בניו יורק.

## תיאור היצירה
הציור מציג את הרגע שבו אברהם שולח את הגר ואת בנם ישמעאל לדרכם. אברהם מתואר כשהוא מנסה להרגיע את הגר בעת הגירוש, אך מבטה המושפל מבטא תחושת נטישה ועצב עמוק. מבטו של ישמעאל מהדהד את מבטה של אמו ומדגיש את תחושת הבדידות והייאוש של הדמויות.

## רקע
ניקולאס מאס היה מתלמידיו של רמברנדט ונודע ביכולתו להפוך סיפורים מקראיים לנרטיבים דרמטיים בעלי אופי ביתי ואנושי. בהשפעת מורו פיתח דרך להציג סיפורים מקראיים באמצעות הדגשת הממד הרגשי של הדמויות והפיכת האירועים הדרמטיים לסצנות בעלות אופי אינטימי.

[200px|ממוזער|ימין|הציור "[אישה עם שלושה ילדים ועז" מאת ניקולאס מאס, שנוצר בראשית שנות החמישים של המאה השבע עשרה, הושווה בידי חוקרים ליצירה זו משנת 1653. הדמיון בין היצירות מתבטא בעיקר בעיצוב הדמויות ובטיפול באור ובצל, וכן בדמיון בין פניה של המינקת בציור זה לבין דמותה של הגר בציור המקראי. בשל קרבה סגנונית זו נוהגים חוקרים לראות בשתי היצירות חלק מן השלב המוקדם ביצירתו של מאס, בתקופה שבה פעל בהשפעת סדנתו של רמברנדט.]]

## פרשנות
בציור מודגשת הדרמה הרגשית של הסצנה באמצעות הבעות הפנים ומחוות הגוף של הדמויות. ניסיונו של אברהם להרגיע את הגר עומד בניגוד למבטה המושפל, המבטא תחושת נטישה וחוסר אונים. העובדה שמבטו של ישמעאל משקף את מבטה של אמו מחזקת את תחושת האובדן והבדידות של שניהם.

## פרטי היצירה
הציור נוצר בשנת 1653 בטכניקת שמן על בד. מידותיו 87.6 × 69.9 סנטימטרים והוא בפורמט אנכי מלבני. היצירה חתומה ומתוארכת בתחתית המרכזית של הציור, על מדרגה, בחתימה הכוללת את שם האמן ואת השנה 1653.

## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:ציורי התנ"ך
קטגוריה:אברהם בציורים
קטגוריה:הגר בציורים
קטגוריה:מוזיאון המטרופוליטן לאמנות
קטגוריה:ניקולאס מאס: ציורים
The Lady in Red

"**The Lady in Red**" (בעברית: "**הגברת באדום**") הוא שיר מאת הזמר-יוצר הבריטי-אירי כריס דה ברג. השיר יצא לאור ב-20 ביוני 1986 כסינגל השני מתוך אלבומו השמיני, "Into the Light". השיר הגיע למקום הראשון במספר מדינות, לטופ 3 בארצות הברית, והוא השיר שחשף את המוזיקה של דה ברג לקהל ברחבי העולם.

## רקע
השיר מבוסס על דיאן, אשתו של דה ברג, שנהגה לצפות בו מופיע במלון הוריו. בסדרת הטלוויזיה "This Is Your Life" (הגרסה הבריטית ל"חיים שכאלה"), אמר דה ברג שהשיר הושפע מהפעם הראשונה שראה את דיאן, ומהעובדה שברוב המקרים, גברים אינם זוכרים מה נשותיהם לבשו בפגישתם הראשונה.

## הצלחת השיר
השיר הפך ללהיט ענק ברחבי העולם, והפך לסינגל הנמכר ביותר של דה ברג והמזוהה ביותר איתו, שהפך אותו מזמר אנונימי לשם מוכר במדינות רבות.

השיר הגיע למקום הראשון בקנדה, בריטניה, אירלנד, נורווגיה ואזור פלנדריה שבבלגיה. השיר הגיע באביב 1987 למקום השלישי במצעד הבילבורד הוט 100 האמריקאי.

בישראל, השיר דורג במקום ה-11 במצעד הפזמונים הלועזי השנתי של רשת ג' לשנת 1986.

## בתרבות
השיר הופיע בפסקולים רבים של סרטים:
* הוא מופיע בקצרה בסצנה מהסרט *"*אמריקן פסיכו*"* משנת 2000, שבה הדמות הראשית פטריק בייטמן מאזין לשיר בזמן שהוא במשרדו.
* בסרט זוכה האוסקר נערה עובדת" משנת 1988 במהלך סצנת ריקוד איטית בין טס מקגיל (מלאני גריפית') למיק דוגן (אלק בולדווין).
* השיר שימש כמוזיקת הנושא לדמות פרן סטלינובסקוביצ'דווידביצ'סקי (מיסי פייל) בסרט *"*דודג'בול*"* משנת 2004.
* השיר מופיע פעמיים, כשיר אהוב על קייט הולברוק (טינה פיי), בקומדיה הרומנטית "בייבי מאמא" משנת 2008.
* השיר מופיע בסרט גיבורי-העל האמריקאי "דדפול & וולברין" מבית מארוול, משנת 2024.

## השיר במצעדים

## מכירות

## קישורים חיצוניים
* 
* 20px "The Lady in Red", באתר המוזיקה Discogs **(באנגלית)**
* 30px "The Lady in Red", באתר המוזיקה Genius **(באנגלית)**
* 20px "The Lady in Red", באתר המוזיקה Spotify **(באנגלית)**
* 44px "The Lady in Red", באתר המוזיקה אפל מיוזיק **(באנגלית)**
* 20px "The Lady in Red", באתר המוזיקה Musixmatch **(באנגלית)**
* 20px "The Lady in Red", באתר המוזיקה SoundCloud **(באנגלית)**
* "The Lady in Red", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:סינגלים בהוצאת A&M רקורדס
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים הבריטי
קטגוריה:בלדות רוק
קטגוריה:בלדות משנות ה-1980
אסימטריה

[ממוזער|דוגמה ל[איור של עץ סימטרי (משמאל) ועץ אסימטרי (מימין)]]
**אסימטריה** (בכתב תקני: **א-סימטריה**) הוא המינוח למצב שאינו סימטרי, לרוב רק בהקשר של סימטרית שיקוף ולא סיבובית.

## במתמטיקה
המונח אסימטריה במתמטיקה מתרכז בעיקר בנושאים גאומטריה ופונקציות.

בתחום הגאומטריה הוא מתאר לרוב מצב שבו צורה כלשהיא אינה מצולע משוכלל, או שאינה ניתנת לשיקוף.

לעומת זאת, בתחום הפונקציות המושג מתאר פונקציה שאינה זוגית או אי-זוגית, כלומר אינה ניתנת, בגרף שלה, לשיקוף על ציר הy או לשיקוף כפול על שני הצירים.

## באמנות
אסימטריה נוצרת כאשר אלמנטים אינם משתקפים זה בזה. באמנות ובעיצוב, אסימטריה משמשת ליצירת דינמיות, מתח ועניין ויזואלי, בניגוד לסימטריה שמשדרת רוגע ויציבות.

## בביולוגיה
רוב בעלי חיים הם בעלי סימטריה דו-צדדית, אך קיימים יצורים אסימטריים (כמו ספוגיים). בבני אדם, קיימת אסימטריה פנימית (הלב נמצא בצד שמאל) ואסימטריה מוחית בתפקוד ההמיספרות.

אף על פי כן, אצל בני אדם נוהגים לעיתים קרובות לעשות "ניסויים" שמראים שהם אינם סימטרים מושלמים, כדוגמת לשים מראה במרכז הגוף ולצלם.

## בפיזיקה
המונח מתאר שבירת שיווי משקל. דוגמה מפורסמת היא "אסימטריית חומר-אנטי-חומר", המסבירה מדוע היקום מורכב ברובו מחומר ולא הושמד מיד לאחר המפץ הגדול.

## בכלכלה
"מידע אסימטרי" מתרחש כאשר לצד אחד בעסקה יש מידע רב יותר מאשר לצד השני (למשל, מוכר רכב משומש מול הקונה).

## ראו גם
* סימטריה דו-צדדית
* סימטריה
* סימטריה סיבובית
* מידע אסימטרי

## קישורים חיצוניים

*
ארינחש החרמון

**ארינחש החרמון** (שם מדעי: *Dichrostigma adanum*) הוא מין של ארינחש ממשפחת הארינחשיים (Raphidiidae) המצוי באזור הלבנט בטורקיה, סוריה, לבנון וישראל. בישראל הוא נצפה באזור החרמון וצפון הארץ, אחד משני מיני הארינחש היחידים בארץ לצד ארינחש סורי.

הוא תואר לראשונה על ידי יוהאן הרמן אלברדה בשנת 1891. שם הסוג *Dichrostigma* מגיע מהמילים di - שניים, chroma - צבע, ו-Stigma - כתם; בשל הפטרוסטיגמה הדו-גונית של המינים בסוג. שם המין הספציפי *adanum* מגיע מהעיר אדנה שבטורקיה, שם נאסף ההולוטייפ של המין.

הארינחשים ככלל הם חרקים קטנים, באורך של 8–18 מ"מ, ובעלי מראה אופייני ומיוחד עם "צוואר" (Prothorax) ארוך שהעניק להם את שמם העברי. לנקבות יש בקצה הגוף צינור הטלה ארוך ודק. נראה כי ארינחש החרמון קשור במיוחד למטעי שזיפיים (Amygdaloideae).

## קישורים חיצוניים

## הערות שוליים

קטגוריה:ארץ ישראל: חרקים
קטגוריה:בעלי חיים שתוארו ב-1891
מוריה בשארי-ליפשיץ

**מוריה בשארי-ליפשיץ** היא שחקנית תיאטרון ישראלית, זוכת פרס קיפוד הזהב לשחקנית הטובה ביותר לשנת 2013.

## ביוגרפיה
בשארי-ליפשיץ נולדה למשפחה דתית ממוצא תימני ומרוקאי. היא בוגרת תואר ראשון בהצטיינות בחוג לתיאטרון במכללת "אמונה" ותואר שני בתיאטרון מאוניברסיטת תל אביב.

ב-2020 הצטרפה כמנהלת ומלווה מקצועית של תיאטרון שלהבת - יוזמה של ארגון זהות, המאפשר שירות לאומי לשחקניות תיאטרון מקצועיות. במקביל באותה שנה הפיקה במסגרת תוכנית המצטיינים העירונית של מפעל הפיס "אורות" בפתח תקווה את ההצגה "בוסתן ספרדי". מאז 2023 מלמדת לימודי יהדות בבית הספר היהודי וורניק בקליפורניה.

## הצגות בהן השתתפה
* **סונטות מסמטת גן-עדן** (2010) - מופע שירה בימתי מאת חיים נגיד ובבימויו, לצד אוולין קצ'ולין וניר שאולוף.
* **חפות** (2011) - מחזה מאת דאה לוהר ובבימוי ריקי חיות המשלב את סיפוריהם של 12 אנשים בשולי החברה, בו גילמה בשארי-ליפשיץ נערה עיוורת.
* **פרחה שם יפה** (2012) - קולאז' של שירה חברתית-פוליטית שיצרה בשארי-ליפשיץ עם סלי ארקדש, עדן אוליאל ואביטל מישל-מאיר ובהשתתפותן, לצד רחלי פנחס, עירית סופרן וזיטה זינגר.
* **ד.נ. הקדוש ברוך הוא** (2013) - מחזה של עמית זרקא ורותי אוסטרמן על חייהן של שמונה תלמידות אולפנה, לצד מוריה אברהם, דקלה אטיאס, רעות ברבי, ג'ניה הילזנרט, קרן משה, טליה שעשוע וזרקא עצמה.
* **פאפעג'ינה** (2014) - מחזה ביוגרפי מאת חנה ואזנה גרינולד על ילדותה ביפו בשנות ה-70, בתפקיד ימימה הילדה, לצד חנה וזאנה גרינולד, לימור זמיר, עדן אוליאל, אוולין קצ'ולין, שמוליק מטלון וענת לוי. ב-2022 הועלתה ההצגה במרקש, מרוקו ביוזמת המשרד לשיתוף פעולה אזורי. בשנת 2013 זכתה על משחקה ב"פרס קיפוד הזהב" של הפרינג' הישראלי בקטגוריית שחקנית השנה.
* **אפשר לעשות עם זה משהו** (2014) - מחזה מאת עודד ליפשיץ בבימויו של מרט פרחומובסקי שהוצג לראשונה כקריאה מבוימת במסגרת פסטיבל צו קריאה 5, ולאחר מכן בתיאטרון תמונע בתל אביב, ובתיאטרון Mountview בלונדון.
* **יולדות** (2017) - הצגה של "אנסמבל הפרחות", המבוססת בין היתר על הפואמה "יולדות" מאת איריס אליה כהן, לצד עדויות של אימהות ואחיות של ילדי תימן החטופים. ההצגה עלתה גם בגרסה אנגלית במסגרת פסטיבל אדינבורו, בקטניה שבסיציליה ובפסטיבל הבינלאומי בבודפשט.
* **בלוק 30** (2020) - הצגה של "אנמסבל הפרחות" שהופקה במימון המונים, המאחדת שלושה סיפורים קצרים מאת סמי ברדוגו, נפתלי שם-טוב ורונית מטלון.
* **קצת יותר** (2021) - פרק בסדרת הרשת "אתה ראש ממשלה" מאת עודד ליפשיץ ובבימוי משותף שלו ושל חנה ואזנה גרינולד. בשארי ליפשיץ הפיקה את הסדרה ומככבת בעצמה בפרק.
* **שושנה** (2026) - מופע יחיד בו מגלמת בשארי ליפשיץ את דמותה של שושנה דמארי.

## חיים אישיים
נשואה למחזאי עודד ליפשיץ, והשניים הורים לארבעה ילדים ומתגוררים מאז 2023 בקליפורניה.

## קישורים חיצוניים
* 
* 
* 

## הערות שוליים

קטגוריה:שחקניות תיאטרון ישראליות
קטגוריה:זוכי פרס קיפוד הזהב
קטגוריה:בוגרות מכללת אמונה/אפרתה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
ויקיפדיה האלבנית

**ויקיפדיה האלבנית** (באלבנית: **Wikipedia Shqip**) היא הגרסה בשפה האלבנית של אנציקלופדיית האינטרנט החופשית ויקיפדיה.

ויקיפדיה האלבנית הושקה ב-12 באוקטובר 2003 ונכון ל-ב  ישנם בו  ערכים ו- משתמשים פעילים.

ב-23 בנובמבר 2006 נכתב הערך ה-10,000 בוויקיפדיה האלבנית. ב-19 באפריל 2008 נכתב הערך ה-20,000. ב-31 בדצמבר 2010 נכתב הערך ה-30,000, וכעבור כשנה, ב-28 בדצמבר 2011, נכתב הערך ה-40,000.

## קישורים חיצוניים

## הערות שוליים

אלבנית
קטגוריה:אתרי אינטרנט שהושקו ב-2003
קורות רומא

לפי המשורר מימי הביניים ז'אן בודל, **החומר של רומא** (בלטינית: ****; בצרפתית: **matière de Rome**), או **[[קורות]] רומא**, הוא המחזור הספרותי של המיתולוגיה היוונית והמיתולוגיה הרומית, יחד עם אפיזודות מההיסטוריה של העת הקלאסית, המתמקד בגיבורים צבאיים כגון אלכסנדר הגדול ויוליוס קיסר. חלוקתו של בודל למחזורים ספרותיים כללה גם את קורות צרפת וקורות בריטניה. "קורות רומא" כולל את "קורות טרויה", המורכב מרומנסות וטקסטים אחרים המבוססים על מלחמת טרויה ומורשתה, כולל הרפתקאותיו של איניאס.

## נושאים
נושאים קלאסיים נידונו בחלק ניכר מהספרות בצרפתית עתיקה, אשר במקרה של החומר הטרויאני שנגזר בסופו של דבר מהומרוס, התבסס על מקורות דלים; מכיוון שהאיליאדה והאודיסיאה לא היו מוכרות, המשוררים המערביים של ימי הביניים נאלצו להסתפק בשני נרטיבים קצרים בפרוזה המבוססים על הומרוס, שיוחסו לדיקטיס כרתנסיס ודארס הפריגי. המחסור בטקסט מקורי לא מנע מהמשורר הנורמני מהמאה ה-12 בנואה דה סנט-מור לכתוב עיבוד ארוך, "רומן טרויה" (בצרפתית: Le Roman de Troie), המשתרע על פני 40,000 שורות. השירים שנכתבו על נושאים אלה כונו romans d'antiquité, כלומר "רומנסות העת העתיקה". שם זה מרמז על הגישה האנכרוניסטית שבה השתמשו משוררי ימי הביניים בטיפולם בנושאים אלה. לדוגמה, בשירות האפיות **[[רומן אלכסנדר]]** ו**[[רומן טרויה]]**, אלכסנדר הגדול, וכן אכילס וחבריו גיבורי מלחמת טרויה, קיבלו יחס של אבירים השייכים למעמד האבירות, ללא הבדל רב מגיבורי שאנסון דה גסט. יסודות של אהבה חצרנית הוכנסו לשירים אלו; ב**[[רומן תבאי]]** (בצרפתית: Roman de Thèbes), מערכת יחסים רומנטית שנעדרת מהמקורות היווניים הוכנסה לסיפורם של פרתנופאיוס ואנטיגונה. כמו כן, האפיזודות הצבאיות בסיפורים אלה הוכפלו, ושימשו כדי לשלב סצנות של אבירות נודדת (knight-errantry) וטורנירים.

דוגמה נוספת לשירה צרפתית מימי הביניים בסוגה זו היא **[[רומן איניאס]]**, עיבוד לאינאיס המצטייר כעין בורלסקה לשירו של ורגיליוס. יסודות סנטימנטליים ופנטסטיים בחומר המקור הוכפלו, ותקריות משיריו של אובידיוס, המשורר הלטיני הפופולרי ביותר בימי הביניים, עורבבו לתוך הפסטיש. הפואמה "פילומלה" המיוחסת לכרטיאן מטרואה, המספרת מחדש את סיפורן של פילומלה ופרוקנה, שואבת אף היא את מקורה ממטמורפוזות של אובידיוס.

"טרוילוס וקרסידה" מאת ג'פרי צ'וסר היא דוגמה אנגלית, שבה הוסיף צ'וסר יסודות רבים כדי להדגיש את הקשר שלה לחומר. הוא גם התאים את הסיפור לעקרונות האהבה החצרונית.

טיפול אנכרוניסטי זה ביסודות מתוך המיתולוגיה היוונית דומה לזה שבפואמה הנרטיבית מאנגלית תיכונה **[[סר אורפאו]]** (Sir Orfeo), שבה אורפאוס היווני הופך לאביר סר אורפאו המציל את אשתו היורודיס (הלא היא אורידיקה) ממלך הפיות.

## טקסטים עיקריים
הטקסטים העיקריים של קורות רומא כוללים:
* רומן אלכסנדר, כנראה נכתב ביוונית במהלך המאה הרביעית, ועובד לשפות המקומיות האירופיות במאה ה-12.
* משלי סנדבר, אוסף של סיפורים ממוצא מזרח-תיכוני והודי.
* רומן תבאי, סיפור מחדש צרפתי משנת 1155 למיתוס היווני העתיק על אטאוקלס ופולינייקס, המבוסס על השיר הלטיני מהמאה הראשונה "תבאי" מאת סטאטיוס.
* רומן איניאס, שנכתב בצרפתית בשנת 1156, המבוסס על המיתוס של איניאס כפי שסופר על ידי ורגיליוס באינאיס.
* רומן טרויה, פואמה צרפתית שנכתבה בשנות ה-50 של המאה ה-12 על ידי בנואה דה סנט-מור.
* רומן הרקליוס, שנכתב על ידי הסופר הצרפתי גוטייה ד'אראס בשנת 1177.

## ראו גם
* מיתולוגיה יוונית
* מיתולוגיה רומית

## הערות שוליים

קטגוריה:ספרות ימי הביניים
עבד אל-כרים חאירי יזדי

האייתוללה העליון, החאג' שיח' **עבד אל-כרים חאירי יזדי** (בפרסית: ; בערבית: ; 1859 – 30 בינואר 1937) היה חכם דת מוסלמי שיעי תריסרי איראני ומרג'ע תקליד. הוא היה המייסד של הסמינר האסלאמי החשוב חווזה בעיר קום, שבאיראן.

בין תלמידיו היה רוחאללה ח'ומייני. נכדתו של חאירי, מעצומה חאירי יזדי, נישאה למוסטפא ח'ומייני, בנו הבכור של רוחאללה ח'ומייני.

## ראשית חייו
חאירי נולד בעיר מייבוד בכפר מהרג'רד שבדרום-מזרח איראן. הוא למד ביזד, לאחר מכן בסאמרא תחת האייתוללה העליון מירזא חסן שיראזי, והשלים את הכשרתו בנג'ף אצל מוחמד-כאזם ח'וראסאני ומוחמד כאזם יזדי. בשנת 1906, על פי הדיווחים, הוא התאכזב מהפוליטיזציה שנבעה מהמהפכה החוקתית באיראן וחזר לנג'ף, עיראק. כאשר המצב בנג'ף הפך לפוליטי מדי, הוא עבר לכרבלא עד שההתלהבות הפוליטית שככה ב-1913, אז חזר לאראכ שבאיראן. עד שנת 1921, הוא כבר היה "מורה מוכר ומוערך" ו"מנהל טוב", והוא קיבל את הזמנתם של המולות בקום "לשמש כזקן השבט" לחוגי הלמידה בעיר המקדש.

תחת הנהגתו של חאירי, קום הפכה ממדרסה פרובינציאלית מכובדת למרכז למידה מרכזי, הקרוב ברמתו לזה של נג'ף. אף על פי ש"כמה מבני דורו האפילו עליו" כפוסקי הלכה, חאירי הפך למרג'ע תקליד עבור "איראנים דתיים רבים".

השקטנות הפוליטית של חאירי באה לידי ביטוי בנכונותו להיפגש בלבביות הן עם אחמד שאה קאג'אר והן עם ראש הממשלה האיראנית רזא שאה פהלווי.

## סמינר קום
ממוזער|סמינר קום
בשנת 1921, האייתוללה חאירי קיבל את הזמנתם של תושבי קום והגיע לשם יחד עם בנו הבכור. חודשיים לאחר הגעתו, הוא השתתף בפגישה בנוגע להקמת החווזה במעונו של האייתוללה פאא'ין שהרי. פגישה זו כללה אנשי עסקים, מלומדים מוערכים ומשפטנים, כגון האייתוללה באפקי, האייתוללה כביר והאייתוללה פאיז. הפגישה נמשכה מספר שעות, וההחלטה הסופית הופקדה בידיו של האייתוללה חאירי.

האייתוללה חאירי סבר בתחילה כי החווזה בקום צריכה להיות מוקמת על ידי זקני העיר ותושביה. עם זאת, עקב העידוד המתמיד מצד מלומדים משכילים, הוא קיבל על עצמו את האחריות בתנאי אחד: שהוא יבצע איסתיח'ארה (בקשת הדרכה אלוהית) כדי לקבוע האם זה אפשרי עבורו להישאר בקום ולהזמין את התלמידים והמורים הממתינים לשובו. השכם בבוקר המחרת, בטרם הוביל את תפילת השחר, ניגש האייתוללה חאירי לקוראן ועמד במקדש פאטמה מעסומה, שם עסק בתחינה לפני ביצוע האיסתיח'ארה. מצוין כי האייתוללה חאירי בדרך כלל לא נהג לבצע איסתיח'ארה באמצעות הקוראן, שכן הוא האמין כי אינו יכול להבין במלואו אם הפסוקים מנבאים טובות או רעות. עם זאת, כאשר ביצע את האיסתיח'ארה בנוגע להחלטתו להישאר בקום, הוא הפקיד הכל בידי אללה. הפסוק שהתגלה לו (סורת יוסף, 93) היה: "קחו את כותנתי זו והשליכוה על פני אבי; והוא ישוב לראות, והביאו אליי את כל בני משפחתכם". פסוק זה לא הותיר בו שום ספק באשר לכיוון עתידו. כתוצאה מכך, הוא החל מיד במשימת הקמת החווזה וכתב לכל תלמידיו לשעבר באראכ, בהזמינו אותם לבוא לקום.

## תלמידיו
* האייתוללה בורקאי
* רוחאללה חומייני
* אבולחסן רפי קזוויני
* מוחמד רזא גולפייגאני
* מוחמד עלי עראקי
* סייד שהבודין מרשי נג'פי
* ג'אפר אשרגי
* סייד אחמד זנג'אן
* האייתוללה חאג' מירזה חליל קמאריי
* מוחמד מוהאג' דמד
* שמס א-דין מאטאג'י קוג'ורי
* מירזה האשם אמולי

## קישורים חיצוניים

## הערות שוליים

קטגוריה:ילידי 1859
קטגוריה:נפטרים ב-1937
ארינחש סורי

**ארינחש סורי** (שם מדעי: *Ulrike syriaca*) הוא מין של ארינחש ממשפחת הארינחשיים (Raphidiidae) המצוי באזור הלבנט בסוריה, לבנון קפריסין וישראל. בישראל הוא נצפה בחבל הארץ הים-תיכוני, אחד משני מיני הארינחש היחידים בארץ; לצד ארינחש החרמון.

הוא תואר לראשונה על ידי הנריק שטיינמן בשנת 1964 תחת השם *Rhaphidilla syriaca*, אך הועבר בהמשך לסוג *Ulrike* בו קיים מין אחד נוסף בלבד. שם הסוג *Ulrike* מנציח את האנטומולוגית האוסטרית אולריקה אספוק (Ulrike Aspöck), שיחד עם בעלה חקרו רבות את הארינחשים. שם המין הספציפי *syriaca* מגיע מסוריה, שם נאסף ההולוטייפ של המין.

הארינחשים ככלל הם חרקים קטנים, באורך של 8–18 מ"מ, ובעלי מראה אופייני ומיוחד עם "צוואר" (Prothorax) ארוך שהעניק להם את שמם העברי. לנקבות יש בקצה הגוף צינור הטלה ארוך ודק. הפרטים הבוגרים נצפים באביב ובקיץ, והם חובבים סביבות עצים; עם העדפה לאלונים. הזחלים נצפים על גבי הגזעים.

## קישורים חיצוניים

## הערות שוליים

קטגוריה:ארץ ישראל: חרקים
קטגוריה:בעלי חיים שתוארו ב-1964
סלביה סופיה (כדורסל נשים)

**סלביה סופיה** (באיטלקית: **БК Славия**) היא קבוצת כדורסל נשים בולגרית מהעיר סופיה. 

## היסטוריה
בשנת 1953 הקבוצה לראשונה זכתה באליפות הליגה. היא הייתה הקבוצה החזקה בבולגריה בשנות ה-50 של המאה ה-20 והה-60. באותם שנים בקבוצה שיחקה ואניה ווינובה (נכללה בהיכל התהילה של פיב"א).

היא חזרה לגדולה בתחילת המאה ה-21 כאשר זכתה באליפות שלוש פעמים. בסך הכול היא זכתה באליפות הליגה 15. בנוסף לכך היא זכתה 11 פעמים בגביע.

במקביל להצלחות בליגה המקומית הקבוצה זכתה פעמיים ביורוליג. היא זכתה בתחרות הראשונה בשנת 1960. עפם שנייה היא זכתה בשנת 1965 והייתה הקבוצה היחידה שהצליחה לנצח את ט.ט.ט ריגה בשנים 1960-1975. בשנת 1980 היא הגיעה לחצי הגמר של גביע רונקטי.

כיום קבוצה משחקת בליגה עליונה אך ללא הצלחה יתרה.

## קישורים חיצוניים
* נתונים מאתר יורובסקט

קטגוריה:קבוצות כדורסל בולגריות
קטגוריה:קבוצות כדורסל נשים
ג'ון סטנלי (פוליטיקאי)

**ג'ון סטנלי** (באנגלית: **John Stanly**; 9 באפריל 1774 – 2 באוגוסט 1834) היה פוליטיקאי אמריקאי, איש המפלגה הפדרליסטית, שכיהן כחבר בית הנבחרים של ארצות הברית מטעם קרוליינה הצפונית בשנים 1801–1803 ושוב בשנים 1809–1811. הוא היה אביהם של אדוארד סטנלי ואדמירל משנה פביוס סטנלי , וחמיו של הגנרל ווקר קית' ארמיסטד .

## ביוגרפיה
### ראשית חייו
סטנלי נולד ב־9 באפריל 1774 בניו ברן שבפרובינציית קרוליינה הצפונית, והיה בנו של ג'ון רייט סטנלי. הוא קיבל חינוך פרטי על ידי מורים פרטיים ולמד לאחר מכן באוניברסיטת פרינסטון. הוא למד משפטים והוסמך כעורך דין בשנת 1799.

### קריירה
לאחר תקופת עבודה כעורך דין וכפקיד בבית המשפט, נבחר סטנלי לבית הנבחרים של קרוליינה הצפונית בשנים 1798–1799.

בשנת 1800 נבחר לבית הנבחרים של ארצות הברית מטעם המפלגה הפדרליסטית, וכיהן במהלך הקונגרס השביעי בין השנים 1801–1803. הוא חזר לשירות בקונגרס ה־11 בין השנים 1809–1811 לפני שחזר לעסוק בעריכת דין. בנוסף, כיהן במספר קדנציות נוספות בבית הנבחרים של קרוליינה הצפונית בשנים 1812–1815, 1818–1819 ו־1823–1825.

סטנלי מוכר גם בגלל דו-קרב מפורסם בשנת 1802 שבו הרג את ריצ'רד דובס ספייט, אחד מחותמי החוקה. על אף שמשפחתו ניסתה של ספייט להעמידו לדין על רצח, הוא זכה לחנינה מהמושל בנג'מין ויליאמס. בעקבות הדו-קרב חקקה קרוליינה הצפונית חוק מחמיר נגד דו-קרב, שאסר על משתתפים בדו-קרב לכהן במשרה ציבורית והגדיר את הדו-קרב כעבירה מיוחדת.

סטנלי מת ב־2 באוגוסט 1834 בניו ברן שבקרוליינה הצפונית ונקבר ב־Cedar Grove Cemetery.

### הנצחתו
מחוז סטנלי שבקרוליינה הצפונית נוסד ב־1841 ונקרא על שמו. מחקרו של כריס בראמליט מצביע על כך שלסטנלי עצמו לא הייתה כל קשר לאזור שנקרא על שמו, וששם המחוז נבחר כדי לרצות את מחוקקי המדינה. לפי תיאוריה נוספת, אביו של ג'ון סטנלי, ג'ון רייט סטנלי, שינה את איות השם לאחר פגישה עם חייל בריטי בשם סטנלי בהודו במהלך המהפכה האמריקאית.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1774
קטגוריה:אמריקאים שנפטרו ב-1834
ויליאם בלקלדג'

**ויליאם בלקלדג**' (באנגלית: **William Blackledge**; סביבות 1767 – 19 באוקטובר 1828) היה פוליטיקאי אמריקאי שכיהן כחבר בית הנבחרים של ארצות הברית מטעם המפלגה הדמוקרטית-רפובליקנית מטעם קרוליינה הצפונית, בין השנים 1803–1809 ובין 1811–1813.

## ביוגרפיה
בלקלדג' נולד בסביבות 1767 במחוז קרייבן שבפרובינציית קרוליינה הצפונית. הוא כיהן כחבר בית הנבחרים של קרוליינה הצפונית בין 1797 ל-1799, לפני שנבחר לבית הנבחרים של ארצות הברית ב-1802 לקונגרס השמיני. הוא שירת שלושה קדנציות רצופות, ובמהלך כהונתו שימש כאחד ממנהלי הבית במשפט ההדחה של ג'ון פיקרינג. בבחירות 1808 ניסה להיבחר מחדש אך לא הצליח, שירת תקופה קצרה בבית הנבחרים המדינתי ב-1809 וחזר לכהן בקונגרס ה-12 בין 1811 ל-1813. לאחר מכן ניסה להיבחר לקונגרס פעם נוספת אך נכשל, וסיים את הקריירה הפוליטית שלו.

הוא היה הבעלים של אלף דונם של קרקע ושישה עבדים.  

בלקלדג' נפטר בספרינג היל שבקרוליינה הצפונית ב-19 באוקטובר 1828. הוא היה אביו של ויליאם סולטר בלקלדג', שכיהן קדנציה אחת בבית הנבחרים של ארצות הברית במהלך הקונגרס ה-17 בשנות ה-20 של המאה ה-19. אשתו השנייה הייתה ויניפרד בריאן ויטפילד (לבית בריאן), בתו של נייתן בריאן. היא נפטרה זמן קצר לאחר מותו בשנת 1828. 

## קישורים חיצוניים
* 

## הערות שוליים

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1767
קטגוריה:אמריקאים שנפטרו ב-1828
קיריאנדונגו

מחוז **קיריאנדוגו** הוא מחוז באזור מערב אוגנדה. כמו הרבה מחוזות אחרים באוגנדה, המחוז נקרא על שם 'עיר הצ'יף' קיריאנדוגו, בירת המחוז.

## גאוגרפיה
מחוז קיריאנדונגו גובל במחוז נוויה בצפון, מחוז אויאם בצפון מזרח, מחוז אפאק במזרח ומחוז מסינדי בדרום ובמערב. קיריאנדונגו, בירת המחוז, נמצאת כ-225 ק"מ צפונית מערבית לקמפלה, בירת אוגנדה והעיר הגדולה ביותר בה.

## היסטוריה
מחוז קיריאנדוגו נוסד ב-1 ביולי 2010. הוא היה לפני כן חלק ממחוז מסינדי. המחוז הוא חלק מתת-אזור בוניורו, שהיה בעבר חלק מממלכת בוניורו. בין המחוזות הכלולים בתת-אזור בוניורו:
* מחוז בולייסה.
* מחוז הוימה.
* מחוז קיבאאלה.
* מחוז קיריאנדונגו.
* מחוז מסינדי.

ב-2002, באותו תת-אזור היו לפי ההערכות כ-750,000 בתי אב.

## אוכלוסייה
לפי מפקד האוכלוסין 1991 באוגנדה האוכלוסייה במחוז מנתה 83,405 נפשות. לפי מפקד האוכלוסין 2002, האוכלוסייה במחוז מנתה 187,700 נפשות. ב-2012, האוכלוסייה במחוז מנתה 317,500 נפשות.

## ראו גם
* מחוזות אוגנדה

## קישורים חיצוניים
* 

## הערות שוליים

קטגוריה:אוגנדה: מחוזות
ויליאם סולטר בלקלדג'

**ויליאם סולטר בלקלדג**' (באנגלית: **William Salter Blackledge**; 1793 – 21 במרץ 1857) היה בעל עבדים ופוליטיקאי אמריקאי שכיהן קדנציה אחת כחבר בית הנבחרים של ארצות הברית מטעם קרוליינה הצפונית בין השנים 1821 ל-1823.

## ביוגרפיה
בלקלדג' נולד ב-1793 במחוז פיט שבקרוליינה הצפונית, והיה בנו של ויליאם בלקלדג', שגם הוא היה עתיד לשרת כחבר בית הנבחרים מקרוליינה הצפונית. בילדותו עבר בלקלדג' למחוז קרייבן, קרוליינה הצפונית, ולבסוף התיישב בניו ברן. הוא למד באוניברסיטת קרוליינה הצפונית בצ'אפל היל, והשלים את לימודיו ב-1813.

בלקלדג' נישא למרי פונוויל האץ' (בתו של אדמונד האץ' ומרים סימונס) ב-26 באפריל 1815, ונולדו להם שני ילדים, וירג'יניה וריצ'רד. כמו אביו, גם ויליאם היה בעל עבדים.

בלקלדג' נבחר לבית הנבחרים של קרוליינה הצפונית ב-1820, ובמהרה נבחר לבית הנבחרים של ארצות הברית כדי למלא את המושב שהתפנה בעקבות מותו של ג'סי סלוקומב. לאחר מכן נבחר לקונגרס ה-17, וכיהן בקונגרס מ-7 בפברואר 1821 עד 3 במרץ 1823.

בלקלדג' נפטר ב-21 במרץ 1857 בניו ברן שבקרוליינה הצפונית, שם נקבר.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1793
קטגוריה:אמריקאים שנפטרו ב-1857
ג'סי סלוקומב

**ג'סי סלוקומב** (באנגלית: **Jesse Slocumb**; 20 באוגוסט 1780 – 20 בדצמבר 1820) היה חקלאי ופוליטיקאי אמריקאי שכיהן שתי קדנציות כחבר בית הנבחרים של ארצות הברית מטעם קרוליינה הצפונית בין 1817 ועד מותו בשנת 1820.

## ביוגרפיה
סלוקומב נולד במטע סמוך לדאדלי שבמחוז ויין, קרוליינה הצפונית, ב-20 באוגוסט 1780. הוא היה בנם של הפטריוטים ממלחמת העצמאות האמריקנית קולונל איזקיאל סלוקומב (1750–1840) ומרי הוקס סלוקומב (1760–1836), שהתבלטה בקרב גשר מור'ס קריק בשנת 1776.

הוא השלים את לימודיו המקדימים ולאחר מכן עסק בחקלאות במטע שנמצא שישה מיילים מדרום-מזרח לגולדסבורו שבקרוליינה הצפונית.

סלוקומב מילא כמה תפקידים מקומיים והיה חבר בבית המשפט של המחוז לענייני תביעות וישיבות רבעוניות. הוא שימש כרשם המקרקעין של המחוז בין השנים 1802–1808.

הוא נבחר מטעם המפלגה הפדרליסטית כיורשו של ויליאם גסטון כנציג מחוז הקונגרס הרביעי של קרוליינה הצפונית בקונגרסים ה-15 וה-16, וכיהן בבית הנבחרים של ארצות הברית מ-4 במרץ 1817 ועד מותו. לאחר מותו ירש את מקומו ויליאם סולטר בלקלדג'.

סלוקומב היה נשוי לחנה גריי גרין (1787–1848), בתו של ג'וזף גרין. יחד נולדו להם ארבעה ילדים.

סלוקומב נפטר מדלקת קרום הריאה בוושינגטון הבירה ב-20 בדצמבר 1820, ונקבר בבית הקברות של הקונגרס.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אישים הקבורים בבית הקברות של הקונגרס
קטגוריה:אמריקאים שנולדו ב-1793
קטגוריה:אמריקאים שנפטרו ב-1857
שאהרוד

**שאהרוד** (בפרסית: ****) היא עיר במחוז המרכז של נפת שאהרוד, בפרובינציית סמנאן, איראן, המשמשת כבירת הנפה וכבירת מחוז המרכז גם יחד.

## היסטוריה
חפירות ארכאולוגיות בחלקים שונים של מישור שאהרוד מצביעות על קיומם של כפרים באזור זה במהלך האלף ה-7 עד ה-5 לפנה"ס.

העיר זכתה לביקורו של נאצר ח'וסרו קובאדיאני, המשורר האיראני שפעל במאה ה-12, והוזכרה על ידו כמרכז מחוז קומיס.

שאהרוד נעדרת ממקורות היסטוריים מוקדמים יותר והפכה לעיר חשובה החל מהמאה ה-19 בשל מיקומה על הדרך מטהראן מזרחה לח'וראסאן. כיום היא נמצאת גם על מסילת הרכבת. כביש עובר משאהרוד דרך הרי אלבורז למישורי החוף של הים הכספי בצפון; הוא נגיש לאורך כל החורף. שמה של שאהרוד שונה ל**אימאמרוד** לאחר המהפכה האיראנית בשנת 1979, ולאחר מכן חזר לשם הישן. היא ממוקמת מעט דרומית לעיר ההיסטורית בסתאם.

## דמוגרפיה
### אוכלוסייה
נכון לשנת 1991, אוכלוסיית שאהרוד מנתה 92,195 תושבים. בזמן המפקד הלאומי של שנת 2006, אוכלוסיית העיר מנתה 126,916 נפשות ב-35,548 משקי בית. המפקד הבא בשנת 2011 מנה 140,474 אנשים ב-40,931 משקי בית. מפקד שנת 2016 מדד את אוכלוסיית העיר כ-150,129 אנשים ב-47,606 משקי בית.

## אקלים
לשאהרוד יש אקלים מדברי קר (סיווג אקלים קפן "BWk") עם קיצים חמים וחורפים קרים מאוד עם לילות קפואים. כמות המשקעים נמוכה מאוד, ורובם יורדים בחורף (לרוב כשלג) ובאביב.

## קישורים חיצוניים

* חדשות יומיות של שאהרוד 

## הערות שוליים

קטגוריה:איראן: ערים
קטגוריה:פרובינציית סמנאן
אדוארד סטנלי

**אדוארד ו. סטנלי** (באנגלית: **Edward W. Stanly**; 10 בינואר 1810 – 12 ביולי 1872) היה עורך דין ופוליטיקאי אמריקאי. הוא היה פוליטיקאי ונואם מקרוליינה הצפונית שייצג את החלק הדרום-מזרחי של המדינה בבית הנבחרים של ארצות הברית במשך חמש קדנציות. בשנת 1857 התמודד סטנלי על משרת מושל קליפורניה, אך הפסיד לג'ון ולר. פוליטיקאים באמצע המאה ה-19 העירו כי סטנלי דמה מאוד במראהו לוויליאם ה. סיוארד, אם כי הדמיון ביניהם פחת עם השנים.

## ביוגרפיה
סטנלי נולד בניו ברן שבקרוליינה הצפונית ב-10 בינואר 1810. הוא היה בנו של חבר בית הנבחרים של ארצות הברית ג'ון סטנלי מניו ברן, ובן דודו של חבר הסנאט של ארצות הברית ג'ורג' באדג'ר. סטנלי למד באקדמיית ניו ברן וסיים את לימודיו באקדמיה האמריקאית לספרות, מדע וצבא (כיום אוניברסיטת נוריץ') בשנת 1829. לאחר מכן למד משפטים והוסמך כעורך דין בשנת 1832. הוא התיישב במחוז בופור והחל לעסוק בעריכת דין.

ארבע שנים לאחר מכן התמודד בהצלחה לבית הנבחרים של ארצות הברית מטעם המפלגה הוויגית. הוא כיהן בקונגרסים ה-25, ה-26 וה-27 מ-4 במרץ 1837 עד 3 במרץ 1843. במהלך כהונתו הראשונה בקונגרס קנה לעצמו מוניטין כנואם הבולט ביותר של קרוליינה הצפונית בדורו. לאורך שירותו בקונגרס היה סטנלי אחד ממנהיגי הפוליטיקאים הדרומיים שהדגישו את חשיבות האיחוד הפדרלי על פני זכויות המדינות. במסע הבחירות לבחירתו מחדש בשנת 1839 זכה לכינוי 'הכובש'.

לאחר שנכשל בניסיון להיבחר מחדש בשנת 1843 בשל חלוקה מחדש של מחוזות הבחירה שלא הייתה לטובתו, חזר סטנלי לקרוליינה הצפונית, שם כיהן כחבר בבית הנבחרים של המדינה בשנים 1844–1846 ושוב בשנת 1848. הוא שימש כיושב ראש הבית בין השנים 1844–1846, וניהול הישיבות הבלתי-מוטה שלו זכה לשבחים מחברי הבית משתי המפלגות, שטענו כי החזיר כבוד למוסד לאחר תקופה של עוינות פוליטית חריפה. בשנים 1847–1848 כיהן זמן קצר כתובע הכללי של קרוליינה הצפונית.

בשנת 1849 נבחר שוב לבית הנבחרים של ארצות הברית וכיהן שתי קדנציות נוספות, מ-4 במרץ 1849 עד 3 במרץ 1853. הוא בחר שלא להתמודד לכהונה שישית בבחירות של 1853, ובמקום זאת עבר לקליפורניה והחל לעסוק בעריכת דין בסן פרנסיסקו. בשנת 1857 היה מועמד המפלגה הרפובליקנית למושל קליפורניה ולסנאט של ארצות הברית, אך לא נבחר.

במהלך מלחמת האזרחים האמריקנית שירת כגנרל בצבא האיחוד, והוא היה גם בעל עבדים. הנשיא אברהם לינקולן מינה אותו ב-26 במאי 1862 למושל הצבאי של מזרח קרוליינה הצפונית בדרגת בריגדיר גנרל. סטנלי התפטר מתפקיד זה פחות משנה לאחר מכן, ב-2 במרץ 1863, בעקבות מחלוקת עם הנשיא לינקולן בנוגע להצהרת האמנציפציה.

לאחר מכן חזר לקליפורניה ושב לעסוק בעריכת דין. הוא נפטר בסן פרנסיסקו ב-12 ביולי 1872. הוא נקבר בחלקת משפחת סטנלי בבית הקברות מאונטיין ויו בעיר אוקלנד שבקליפורניה.

## משפחתו
ב-11 במאי 1859, בסן פרנסיסקו, נישא סטנלי לקורנליה בולדווין, אחותו של ג'וזף ג'. בולדווין, עורך דין יליד וירג'יניה שכיהן כשופט בבית המשפט העליון של קליפורניה. היא נפטרה ב-13 באפריל 1903 בסן פרנסיסקו.

אחותו של סטנלי נישאה לגנרל ווקר קית' ארמיסטד . אחיו, פביוס סטנלי , היה תומך האיחוד ואדמירל משנה בצי ארצות הברית. אחיינו, בריגדיר גנרל לואיס ארמיסטד , לחם בצד הקונפדרציה במהלך מלחמת האזרחים האמריקנית. ארמיסטד פיקד על בריגדה בצבא הקונפדרציה במהלך הסתערות פיקט בקרב גטיסברג.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1810
קטגוריה:אמריקאים שנפטרו ב-1872
פסטיבל ערבסק

**פסטיבל ערבסק** (או בשמו המלא: **פסטיבל עכו הבינלאומי למוזיקה ערבית קלאסית ואנדלוסית**) הוא פסטיבל מוזיקה שנתי המתקיים בעיר עכו. הפסטיבל מוקדש למוזיקה ערבית קלאסית ומוזיקה אנדלוסית, ומהווה אירוע תרבותי המבקש לחבר בין מוזיקאים, קהילות ותרבויות באמצעות מוזיקה ממקורותיהם המשותפים.  

הפסטיבל נחשב לאירוע התרבות הגדול ביותר המופק על ידי עיריית עכו, ואחד משמונת הפסטיבלים המתקיימים בעיר (לצד פסטיבל עכו לתיאטרון אחר, פסטיבל האופרה, הזמרייה הבינלאומית ועוד).

## רקע והקמה
הפסטיבל נוסד ביוזמתו של ד"ר מיכאל שטראוס, אשר פעל יחד עם ראש עיריית עכו לשעבר שמעון לנקרי. מטרת הפסטיבל הייתה ליצור גשר תרבותי בין יהודים לערבים ובין מזרח למערב, מתוך הכרה במורשת המוזיקלית המשותפת של תושבי העיר והמדינה. 

מי שהובילו את המהלך ונטלו חלק מרכזי בהקמת הפסטיבל היו אלברט בן שלוש ז"ל (ראש מנהל תרבות בעיר ומנכל פסטיבל עכו לשעבר), ומאור בן זינו (מנהל אגף התרבות והיכל התרבות)  שחברו למאסטרו המנצח תום כהן. 

בעבר נקרא האירוע "פסטיבל אגן הים התיכון". שמו הנוכחי, "ערבסק", נגזר מהמונח ערבסקה, המייצג סגנון עיטורי ואמנותי המזוהה עם התרבות הערבית. 

## היסטוריה ומיקום
בשנותיו הראשונות נערך הפסטיבל במרחבי העיר העתיקה של עכו. בעקבות מבצע שומר החומות בשנת 2021, הוחלט להעביר את מוקד הפעילות להיכל התרבות העירוני החדש שנחנך באותה עת, ומאז הוא מתקיים שם באופן קבוע. בשנת 2025 הפסטיבל ציין את שנתו השמינית.

## מבנה הפסטיבל ותכנים
הפסטיבל נמשך כחמישה ימים במהלך חודש אוגוסט וכולל שני מוקדי פעילות:
* **מופעי מוזיקה:** קונצרטים של מוזיקה ערבית קלאסית ואנדלוסית בהשתתפות אמנים בולטים.
* **שבת [[פיוט]]:** בסוף השבוע של הפסטיבל מתארחים פייטנים בבתי הכנסת הרבים ברחבי העיר.

בין האמנים שהופיעו בפסטיבל לאורך השנים: להקת סיראג', ולארי חמאתי, משה לוק, זיו יחזקאל, נסרין קדרי, זהבה בן, שרית חדד, אישתר, מוג'דה ולינט.

## ניהול ותקציב
הפסטיבל מופק על ידי עיריית עכו באמצעות אגף התרבות והיכל התרבות. במהלך השנים שימש אלברט בן שלוש כמנכ"ל הפסטיבל, ולאחר פטירתו מונה מאור בן זינו למנכ"ל. המנהל האמנותי של הפסטיבל הוא המאסטרו תום כהן.

תקציב הפסטיבל עומד על כמיליון ש"ח, הממומנים על ידי משרד התרבות והספורט, עיריית עכו והכנסות ממכירת כרטיסים.
## הערות שוליים

קטגוריה:עכו: תרבות
עכו
גיל רייך

**גיל רייך** הוא בכיר ישראלי בתחום הביטחון הלאומי. מאז אוקטובר 2025 הוא מכהן כממלא מקום ראש המטה לביטחון לאומי ויועץ לביטחון לאומי לראש הממשלה.
במרץ 2026 פורסם כי נבחר לתפקיד הממונה על הביטחון במערכת הביטחון (המלמ"ב) במשרד הביטחון ומינויו אושר בממשלה.

## ביוגרפיה

## קריירה
### משנה לראש המל"ל
בנובמבר 2022 דווח כי רייך מונה ל**משנה לראש המל"ל** תחת ראש המל"ל דאז איל חולתא, לאחר סיום תפקידו של המשנה הקודם, איתן בן דוד.
במקורות מאותה תקופה צוין כי קודם לכן שימש כסמנכ"ל מדיניות בוועדה לאנרגיה אטומית.

### ממלא מקום ראש המל"ל
ב־21 באוקטובר 2025 הודיעה לשכת ראש הממשלה כי בכוונת בנימין נתניהו למנות את רייך, שכיהן כמשנה לראש המל"ל, לממלא מקום ראש המל"ל (יועץ לביטחון לאומי), בעקבות סיום כהונתו של צחי הנגבי בתפקיד.

לפי דיווחים בתקשורת, בתקופת כהונתו כמשנה לראש המל"ל וכממלא מקום ראש המל"ל, נכללו בין תחומי העיסוק של המטה סוגיות אסטרטגיות ומדיניות־ביטחוניות רחבות, ובכללן היבטים הקשורים לדיונים בינלאומיים סביב תוכנית הגרעין האיראנית (בהקשר זה דווח כי רייך נמנה עם משלחת ישראלית לווינה בפברואר 2022).

### הממונה על הביטחון במערכת הביטחון (מלמ"ב)
במרץ 2026 פורסם כי רייך נבחר לתפקיד הממונה על הביטחון במערכת הביטחון (ראש המלמ"ב) על ידי ועדת איתור שהוקמה במשרד הביטחון, וכי הוא צפוי להיכנס לתפקיד בחודשים הקרובים ולהחליף את יובל שמעוני (תת-אלוף במיל').
ב־10 במרץ 2026 דווח כי הממשלה אישרה את המינוי.

## קישורים חיצוניים
* 
* 

## הערות שוליים

קטגוריה:המטה לביטחון לאומי
קטגוריה:הממונה על הביטחון במערכת הביטחון
קטגוריה:ראשי המטה לביטחון לאומי
קראקן: זרועות המעמקים

**קראקן: זרועות המעמקים** (אנגלית: **Kraken: Tentacles of the Deep**) הוא סרט טלוויזיה אמריקאי מ-2006 ושודר בערוץ המדע הבדיוני "Syfy". הסרט עוסק בארכיאולוגית ימית ובמלח המאחדים כוחות כדי למצוא אוצרות טרויאניים אבודים תוך כדי לחימה בדיונון ענק ומאבק בשודד אוצרות.

## עלילה
כילד, ריי רייטר היה הניצול היחיד, כאשר קראקן תקף את סירת הוריו. כיום, הארכיאולוגית הימית ניקול ועוזריה, מייקל וג'ני, מחפשים אופאל אגדי ומסכת מוות טרויאנית באותו אזור. במהלך טיול, סירתה של ניקול מותקפת וקפטן הסירה נהרג, מה שמשאיר את כולם בפאניקה. הניצולים נאלצים לחזור לחוף ולהתחיל לתקן את סירתם תוך כדי חיפוש אחר קפטן חדש. 

ריי, שהוא חובב יצורי ים, מגיע לאחר שנודע לו על נסיבות מותו של הקפטן הקודם בחדשות. למרות חשדותיה, מאפשרת ניקול לריי להצטרף לצוות בתמורה לתיקון סירתה. מקסוול אודמוס, מתחרה של ניקול, מגיע כדי ללעוג לניקול ואז להציע לה להצטרף אליה, אך היא מסרבת מכיוון שהוא נוטה לגנוב ממצאים ארכיאולוגיים של אנשים אחרים כדי למכור אותם בשוק השחור. 

לבסוף, ניקול וריי מוצאים את המקום הסביר שבו יהיה האופאל וחוזרים לחוף כדי להתכונן למשימת החילוץ.

באותו לילה, מקסוול מביא לכך שאחד מהבריונים המועסקים אצלו, אייק, ישלם למייקל כדי שיגלה לאן ניקול והצוות הולכים, ואז מביא לשריפת הסירה שלהם. ריי, שרואה את המצוקה שנוצרה ואת שברון חלומותיה של ניקול, משתמש בחסכונותיו לקנות סירה חדשה והצוות יוצא למשימת החילוץ. מקסוול משתמש במיקום שקיבל ממייקל, מגיע לאתר האוצר ותוקף את צוות הסירה בהגעתו. מקסוול מחזיק את מייקל, ג'ני ואשת צוות נוספת, סאלי כבני ערובה כדי לאלץ את ניקול וריי לשתף פעולה ולצלול אל החפצים למרות שהדיונון נמצא למטה. מקסוול גם גורם לאייק לירות במייקל, שמת זמן קצר לאחר מכן.

סאלי, ג'ני וניקול עדיין נמצאות במיכל דגים שמתחיל להציף את הסירה מהקראקן שמתקיף את הסירה. ריי מגיח מהמים, מטפס על הספינה ומשחרר את ג'ני, סאלי וניקול ומשאיר את גופתו של מייקל. בקרב שמתפתח, הקראקן הורג את אייק, ג'ני, סאלי ומקסוול לפני שניקול וריי מצליחים להרוג אותו. הסירה טובעת, אך ניקול וריי בטוחים, וריי הציל את מסכת המוות. לסיום נראה האופאל בקרקעית הים עם דיונונים קטנים סביבו.

## קישורים חיצוניים

קטגוריה:סרטי טלוויזיה אמריקאיים
קטגוריה:סרטי 2006
1571 בצרפת

**1571 ב[[צרפת]]** הייתה השנה בה צרפת ציינה 594 שנות לאום.

## מנהיגים
* מונרך – שארל התשיעי

## אירועים
* 25 במרץ – אליזבת מאוסטריה הוכתרה כמלכת צרפת.
* מאי – שארל התשיעי הוציא את צו צו גיילון למסוי בתי דפוס וחנויות ספרים.

## נולדו
* 29 בדצמבר – יוחנן מסנט שמשון, נזיר צרפתי ומיסטיקן קתולי (נפטר ב-1636).

## נפטרו
* 21 במרץ – אודט דה קוליני, חשמן (נולד ב-1517).
* 10 בנובמבר – ז'רום סושייר, חשמן (נולד ב-1508).
* 10 בדצמבר – פיליבר לה ווייר, חצרן ודיפלומט צרפתי.

## קישורים חיצוניים

## הערות שוליים

קטגוריה:שנים בצרפת
אופרטור סגור (אנליזה פונקציונלית)

**אופרטור ליניארי סגור** באנליזה פונקציונלית הוא אופרטור ליניארי (ייתכן כפונקציה המוגדרת חלקית) שהגרף שלו הוא קבוצה סגורה במרחב המכפלה X \times Y. אופרטורים סגורים הם מחלקה חשובה של אופרטורים, בעיקר משום שאופרטורים רבים המופיעים באופן טבעי באנליזה הם אופרטורים לא חסומים .

באנליזה פונקציונלית מקובל לעבוד עם אופרטורים המוגדרים רק על תת־קבוצה של מרחב. פונקציה חלקית נכתבת f : D \subseteq X \to Y, כלומר תחום ההגדרה של f הוא תת־קבוצה D של X. הגרף של פונקציה כזו הוא הקבוצה \operatorname{graph}(f):=\{(x,f(x))\mid x \in D\}. האופרטור נקרא **סגור** אם גרף זה הוא תת־קבוצה סגורה של מרחב המכפלה X \times Y (עם טופולוגיית המכפלה), ולא רק קבוצה סגורה ב־D \times Y.

אופרטורים סגורים קשורים באופן הדוק למשפט הגרף הסגור . אם X ו־Y הם מרחבי בנך ואופרטור ליניארי f : X \to Y המוגדר על כל X, אז f הוא סגור אם ורק אם הוא אופרטור חסום. עם זאת, אופרטורים חשובים רבים באנליזה הם לא חסומים, ולכן אינם יכולים להיות מוגדרים על כל X. במקום זאת הם מוגדרים בדרך כלל על תת־מרחב ממש אך צפוף, כך שגבולות וקירובים עדיין יהיו בעלי משמעות.

אופרטור ליניארי f : D \subseteq X \to Y נקרא **ניתן לסגירה** אם ורק אם קיימת קבוצה D\subseteq E\subseteq X ואופרטור g:E\subseteq X\to Y כך ש-\operatorname{graph}(g)=\operatorname{cl}(\operatorname{graph}(f)) (כאשר \operatorname{cl} הוא פונקציית הסגור). הרחבה זו נקראת **הסגור** של f ומסומנת \overline{f}:=g. תת־קבוצה C \subseteq D נקראת **ליבה** (או **תחום מהותי**) אם צמצום האופרטור ל־C נותן את אותו סגור כמו האופרטור המקורי.

דוגמה קלאסית מתקבלת מאופרטור הנגזרת. יהי X = Y = C([a,b]), מרחב בנך של פונקציות רציפות על קטע עם הנורמה \|\cdot\|_\infty. אם אופרטור הנגזרת \frac{d}{dx} מוגדר על C^1([a,b]), אז הוא אופרטור סגור אך אינו חסום. אם במקום זאת תחום ההגדרה נלקח להיות מרחב הפונקציות החלקות C^\infty([a,b]), האופרטור כבר איננו סגור, אף שהוא עדיין ניתן לסגירה, והסגור שלו שווה לנגזרת המוגדרת על C^1([a,b]).

אופרטורים סגורים מקיימים מספר תכונות שימושיות. אם אופרטור ליניארי בין מרחבי בנך מוגדר על כל המרחב X, אז הוא סגור בדיוק כאשר הוא חסום. אם A הוא אופרטור סגור, אז גם A - \lambda I הוא אופרטור סגור לכל סקלר \lambda. מרחב הפתרונות של אופרטור סגור הוא תת־מרחב סגור, ואם אופרטור סגור הוא חד־חד־ערכי, אז גם ההופכי שלו הוא אופרטור סגור.

קטגוריה:אנליזה פונקציונלית
צ'ארלי אוקונל

**צ'ארלי אוקונל** (באנגלית: **Charlie O'Connell**; נולד ב-21 באפריל 1975) הוא שחקן אמריקאי.

## ביוגרפיה
אוקונל בניו יורק, אחיו הוא השחקן ג'רי אוקונל.

ב-1999 שיחק בסרט "משחקי פיתוי" את חברה לשעבר של קתרין, ב-2000 גילם את טומי בסרט "אחי איפה האוטו שלי", ב-2002 היה אחד השחקנית שביצעו הופעת קמע בסרט הנעורים "The New Guy", בשנה זו גם שיחק תפקיד קטן בסרט "Kiss the Bride" העוסק במשפחתה מסורתית אמריקאית ממוצא איטלקי.

הוא גילם את קולין, אחיו התאום של הדמות ששיחק אחיו ג'רי בסדרת המדע הבדיוני "גולשים בזמן", הוא גם שיחק את אח של אחיו במציאות בשני פרקים של הסדרה "Crossing Jordan". ב-2006 שיחק את ריי בבי מובי, "קראקן: זרועות המעמקים". ב-2012 שיחק בסרט המפלצות "2-Headed Shark Attack".

הוא היה הרווק וחיפש אחר בחירת ליבו בעונה השביעית של תוכנית המציאות "הרווק".

## קישורים חיצוניים

קטגוריה:בוגרי אוניברסיטת ניו יורק
קטגוריה:אמריקאים ממוצא פולני
קטגוריה:אמריקאים ממוצא אירי
קטגוריה:אמריקאים ממוצא איטלקי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1975
תנועת הליברלים (ליטא)

**תנועת הליברלים** (בליטאית: **Liberalų sąjūdis**; בקיצור: **LS**) היא מפלגה פוליטית שמרנית-ליברלית בליטא.

## היסטוריה
המפלגה נוסדה בשנת 2006 על ידי פורשי האיחוד הליברלי והמרכזי שלא היו מרוצים ממנהיגותו של מנהיג המפלגה ארטוראס זואקאס. בקיץ 2006, התנועה הליברלית החלה לשתף פעולה עם איחוד המולדת (כאיחוד הליברלים והמרכז) לפני שהצטרפה לממשלה. בבחירות המוניציפליות של 2007 קיבלה המפלגה 4.66 אחוזים מהקולות הארציים.

בבחירות לפרלמנט ב-2008, המפלגה זכתה ב-11 מושבים בסיימאס ו-5.72% מהקולות הארציים. מפלגת ה-LRLS הקימה קואליציה עם איחוד המולדת, איחוד הליברלים והמרכז ומפלגת התחייה הלאומית. קואליציה זו זכתה ברוב של 80 מתוך 141 מושבים בסיימאס, בראשות ראש הממשלה אנדריאוס קוביליו מאיחוד המולדת. בבחירות הבאות ב-2012, המפלגה איבדה מושב אחד וסיימה עם 10 מושבים בסיימאס ו-8.57% מהקולות הארציים.

חודש בלבד לפני בחירות המוניציפליות ב-2011, המפלגה החלה לתאר את עצמה כ"ימין רציונלי", ולאחר מכן התמיכה במפלגה החלה לגדול. בבחירות לפרלמנט האירופי ב-2014 ובבחירות המוניציפליות ב-2015 קיבלה המפלגה 16.55% ו-15.49% מהקולות הארציים בהתאמה. צמיחה זו נבעה בעיקר על חשבון האיחוד הליברלי והמרכזי ואיחוד החירות הליטאי, שקיבלו 1.48% ו-4.91% מהקולות הארציים בבחירות 2014 ו-2015 בהתאמה.

לאחר שמנהיג המפלגה, אליג'יוס מסיוליס, לכאורה קיבל שוחד בסך 106,000 יורו, אנטנס גואוגה נכנס לתפקידו באופן זמני ב-13 במאי 2016. הוא כיהן כיושב ראש במשך ארבעה ימים בלבד לפני שהתפטר. חודש לאחר מכן, ראש עיריית וילנה, רמיגיוס שימאשיוס, נבחר ליושב ראש המפלגה. מנהיגותו של שימאשיוס לא החזיקה מעמד זמן רב, ובשנת 2017 נבחר יוגניוס גנטווילאס למנהיג החדש.

בבחירות לפרלמנט בשנת 2020 הצליחה תנועת הליברלים להשיג כ-7% מהקולות. היא הצטרפה לקואליציה עם איחוד המולדת ומפלגת החירות. בשנת 2022 שינתה המפלגה את שמה ואת הלוגו.
## הישגים בבחירות
### סיימאס

### הפרלמנט האירופי

## קישורים חיצוניים

## הערות שוליים

קטגוריה:מפלגות שהוקמו ב-2006
קטגוריה:ליטא: מפלגות ליברליות
אגודה הספרותית מוזיקלית "זמיר" בלודז'

**אגודה הספרותית מוזיקלית "זמיר" בלודז**' (בפולנית: **Żydowskie Towarzystwo Literacko-Muzyczne „Hazomir” w Łodzi**) הייתה אגודה תרבותית יהודית שנוסדה בלודז' בידי חיים חייקל ינובסקי בשנת 1899 או לפי מקורות אחרים בשנת 1900 או בשנת 1901. האגודה נרשמה רשמית בשנת 1907 ופעלה עד שנת 1941. מושבה היה בשדרות קושצ'ושקו 21 (אז רחוב ספאצרובה) בלודז', בחצר האחורית של בית ניסן רוזנבלום.

## היסטוריה
בתחילה שכנה האגודה בפסאז' שולץ 2, ובהמשך עברה לשדרות קושצ'ושקו 21. במסגרת פעילותה נוסדה מקהלה מעורבת שהופיעה בקונצרטים ברחבי פולין. מייסד המקהלה ומנצחה הראשון היה יוסף רומשינסקי.

בנוסף פעל במסגרת האגודה חוג דרמטי, ובשנת 1915 הוקמה גם תזמורת. האגודה ארגנה קונצרטים, ערבי שירה, הצגות תיאטרון וכן תערוכות ונשפים. בשנת 1913 מנתה האגודה 385 חברים.

לאחר קבלת עצמאותה של פולין נערכה בשנת 1921 בדיקה מחדש של רישום האגודה. בשנת 1931 פרשה קבוצה מחבריה והקימה מקהלה מתחרה בשם "שיר". בשנת 1936 נרשמה האגודה מחדש באופן רשמי.

בשנת 1938 עברה האגודה לרחוב יאן קילינסקי 43, ובשנה שלאחר מכן לרחוב קילינסקי 45. פעילותה נמשכה גם במסגרת גטו ליצמנשטט עד שנת 1941. בתקופה זו נערכו קונצרטים בבית התרבות ברחוב קרבייצקה 3 בלודז'.

## חברים נבחרים ב"הזמיר"
### מנצחים
* יוסף רומשינסקי – מייסד המקהלה ומנצחה (1899–1903).
* זאוול זילברטס – מנצח בשנים 1903–1906.
* נחום פודקאמינר – מנצח בשנים 1906–1909.
* א' שְקלר – מנצח בשנים 1907–1911.
* לאו קופף – מנצח בשנים 1911–1914.
* זאוול זילברטס – מנצח בשנים 1914–1920.
* ישראל פייבישיס – מנצח בשנים 1922–1932.
* יצחק זאקס – מנצח בשנים 1932–1939.

### חברים ידועים נוספים
* אלכסנדר ברדיני – כנר, כנראה בסוף שנות ה־20 ובראשית שנות ה־30 של המאה ה־20.
* סטניסלב ברצביץ' – כנר, הופיע בשנת 1909.
* יוליאן בירנבאום – ממייסדי האגודה וצ'לן.
* זיגמונד ברומברג-ביטקובסקי – סופר, חבר הנהלה ויושב ראש.
* עמנואל המבורסקי – חבר הנהלה וגזבר.
* ירז'י רוזנבלט – נשיא האגודה משנת 1914.
*יצחק אשר אלישיב

## הערות שוליים

קטגוריה:לודז'
קטגוריה:יהדות פולין
קטגוריה:מוזיקה יהודית
קטגוריה:מקהלות
דרגון בול GT – פרקים

250px|ממוזער|לוגו הסדרה
הסדרה **[[דרגון בול GT]]** היא סדרת אנימה מז'אנר השונן השייכת לזיכיון "דרגון בול" ומהווה סדרת המשך לאנימה "דרגון בול Z". בניגוד לקודמתה, הסדרה אינה מבוססת על מאנגה מאת אקירה טוריאמה, ולכן אינה נחשבת כחלק מהקאנון העלילתי של הזיכיון.

הסדרה שודרה ביפן בין פברואר 1996 לנובמבר 1997, ואלו גם תאריכי השידור שיופיעו בערך זה, עקב מיעוט המידע שקיים על תאריכי השידור של הדיבוב העברי במקור והבלבול שבין תאריכי השידור של הדיבובים השונים לאנגלית.

## סקירת סדרה

## רשימת הפרקים
### סאגת כדורי הדרקון השחורים

### סאגת בייבי

### סאגת סופר 17
התסריטים של כל פרקי סאגת סופר 17 נכתבו בידי אטסושי מאקאווה.

### סאגת הדרקונים האפלים

## ספיישלים
### ספיישלים טלוויזיוניים

## קישורים חיצוניים
* מדריך פרקים באתר Kanzenshuu עם רשימת קרדיטים לכל פרק
* דרגון בול ג'י-טי (1996), מדריך פרקים באתר The Movie Database עם שמות הפרקים בעברית כפי שהופיעו בספריות ה-VOD בישראל

## הערות שוליים

קטגוריה:פרקי טלוויזיה
קטגוריה:דרגון בול
נצרות חיובית

**נצרות חיובית** (בגרמנית: **Positives Christentum**) הייתה תפיסה דתית-אידאולוגית שגובשה בגרמניה הנאצית, ושילבה בין מוטיבים נוצריים לבין האידאולוגיה הגזענית והלאומנית של המפלגה הנאצית. המונח הופיע במצע המפלגה הנאצית משנת 1920, ושימש להצגת גרסה "מותאמת" של הנצרות, שנועדה להתיישב עם רעיונות עליונות הגזע, אנטישמיות ונאמנות מוחלטת ל"רייך".

## רקע
הנהגת המפלגה הנאצית ביקשה לעצב זהות גרמנית חדשה, שתאחד בין מסורת נוצרית לבין תפיסות מודרניות של גזע ולאומנות. נצרות חיובית הוצגה כחלופה לנצרות המסורתית, שלטענת הנאצים הושפעה יתר על המידה מיסודות יהודיים ואוניברסליים. במסגרת זו הודגש ישו כדמות לוחמת ולאומית, ולעיתים אף כמי שנתפס כ"א־יהודי" או "ארי" מבחינה אידאולוגית.

## עקרונות מרכזיים
* **ניתוק מן השורשים היהודיים:** ניסיון לעקר מן הנצרות את הקשר ההיסטורי והדתִי ליהדות, ולעיתים הצגת היהדות ככוח שלילי ומנוגד לרוח "העם הגרמני".
* **התאמה לאידאולוגיה הגזעית:** הצגת הנצרות כדת התואמת את רעיון עליונות "הגזע הארי" ואת ההיררכיה הגזעית שהנאצים ביקשו לכונן.
* **הדגשת הלאומנות והציות למדינה:** הדת נתפסה ככלי לחיזוק האחדות הלאומית, המשמעת והנאמנות למנהיג ולמדינה.
* **ביקורת על הכנסיות המסורתיות:** הכנסיות הקתולית והפרוטסטנטיות הואשמו בכך שהן אוניברסליות מדי, אינן לאומיות דיין, ולעיתים אף עומדות בדרכה של האידאולוגיה הנאצית.

## יישום בתקופת הרייך השלישי
במהלך שנות ה־30 נעשו ניסיונות להטמיע את הנצרות החיובית במסגרת הכנסיות, במיוחד באמצעות תנועת **הנוצרים הגרמנים** שפעלה בקרב הפרוטסטנטים ותמכה בהזדהות גלויה עם המשטר. במקביל קמה **הכנסייה המתוודה**, שהתנגדה לניסיונות אלו וראתה בהם עיוות של המסורת הנוצרית. למרות מאמצי המשטר, לא הצליחו הנאצים ליצור כנסייה לאומית אחידה שתאמץ באופן מלא את הנצרות החיובית.

## ביקורת והערכה היסטורית
חוקרים רבים רואים בנצרות חיובית ניסיון פוליטי־אידאולוגי לעצב מחדש מסורת דתית קיימת כדי לשרת משטר טוטליטרי. התפיסה נתפסת כיום כדוגמה לשימוש ציני בדת לצורכי תעמולה, לגיטימציה של אלימות גזענית והחלשת מוסדות דתיים עצמאיים. לאחר תבוסת גרמניה הנאצית, המושג נעלם כמעט כליל מן השיח הדתי, אך ממשיך להיחקר בהקשר של יחסי דת, לאומנות וטוטליטריות.

קטגוריה:גרמניה הנאצית
קטגוריה:נצרות
בכל יום שאיבדתי אותך

"**בכל יום שאיבדתי אותך**" הוא שיר שהוקלט על ידי הזמר הישראלי אושר כהן. הוא ראה אור ב-16 בפברואר 2026 עם שאר רצועות המיני-אלבום *[[Life Lately]]*, שהופץ דרך חברת התקליטים הליקון ארומה מיוזיק. כהן כתב והלחין את השיר לצד טל קסטיאל, כשהפקתו המוזיקלית הופקדה בידי נוריאל ישר.

## רקע
המיני-אלבום *Life Latley* כולל ארבעה שירים. כהן כתב והלחין את כל שירי האלבום יחד עם טל קסטיאל. בין השירים שנכללו בו "בכל יום שאיבדתי אותך", "לא שם", "שונא את תל אביב" ו"כולם גנבים". שם האלבום מתייחס לשינויים האישיים והמקצועיים שחווה כהן בתקופה שקדמה להוצאתו.

האלבום פורסם לאחר תקופה שבה עמד כהן במרכז סיקור תקשורתי נרחב. בתקופה זו התפרסמו דיווחים על מעצר קצר בחשד להחזקת סמים שהסתיים בשחרור ללא תנאים, וכן על פרשה פלילית שבה היה מעורב אחיו מאור זוהר. כהן הדגיש כי אינו קשור ישירות לאירועים אלה והצהיר כי מטרתו היא להתמקד ביצירה מוזיקלית. במסגרת הצגת האלבום כתב כי ברצונו שהביטוי הציבורי שלו יתבטא בעיקר באמצעות מילים ומנגינות.

## מיקומי שיא

## הערות שוליים

קטגוריה:שירי 2026
קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים שהופקו על ידי אושר כהן